Document ID: 31981R0077

*****
ΚΑΝΟΝΙΣΜΟΣ (ΕΟΚ) αριθ. 77/81 ΤΗΣ ΕΠΙΤΡΟΠΗΣ
της 13ης Ιανουαρίου 1981
περί εκδόσεως πιστοποιητικών εξαγωγής βοείων κρεάτων που τυγχάνουν ειδικής μεταχειρίσεως κατά την εισαγωγή σε τρίτη χώρα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2931/79 του Συμβουλίου της 20ής Δεκεμβρίου 1979 περί συνδρομής κατά την εξαγωγή γεωργικών προϊόντων που δύνανται να τύχουν ειδικής μεταχειρίσεως κατά την εισαγωγή σε τρίτη χώρα (1),
τον κανονισμό (ΕΟΚ) αριθ. 2973/79 της Επιτροπής της 21ης Δεκεμβρίου 1979 περί λεπτομερειών εφαρμογής του καθεστώτος συνδρομής κατά την εξαγωγή προϊόντων του τομέα του βοείου κρέατος που τυγχάνει ειδικής μεταχειρίσεως κατά την εισαγωγή σε τρίτη χώρα (2), όπως τροποποιήθηκε τελευταία από τον κανονισμό (ΕΟΚ) αριθ. 2077/80 (3), και ιδίως το άρθρο 2 παράγραφος 4,
Εκτιμώντας:
ότι ο κανονισμός (ΕΟΚ) αριθ. 2973/79 προβλέπει την έκδοση πιστοποιητικών εξαγωγής για ορισμένα βόεια κρέατα που προορίζονται για εξαγωγή προς τις Ηνωμένες Πολιτείες της Αμερικής· ότι οι εν λόγω εξαγωγές πρέπει να περιορισθούν σε 5 000 τόνους για το έτος 1981·
ότι οι αιτήσεις πιστοποιητικών που κατατέθηκαν κατά τη διάρκεια του Δεκεμβρίου 1980 υπερβαίνουν τη διατεθείσα ποσότητα · ότι είναι κατά συνέπεια αναγκαίο να καθοριστεί ποσοστό μειώσεως των ποσοτήτων για τις οποίες κατατέθηκαν αιτήσεις πιστοποιητικών·
ότι δεν υπολείπονται πλέον ποσότητες που να διατίθενται για το 1981· ότι δεν δύνανται πλέον να κατατεθούν αιτήσεις πιστοποιητικών και ότι πρέπει να απορριφθούν οι αιτήσεις που κατατέθηκαν τον Ιανουάριο 1981,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα Κράτη μέλη εκδίδουν στις 15 Ιανουαρίου 1981 πιστοποιητικά εξαγωγής, που προβλέπονται από τον κανονισμό (ΕΟΚ) αριθ. 2973/79, για τα οποία είχαν κατατεθεί αιτήσεις κατά το μήνα Δεκέμβριο 1980, εντός ορίου 76, 84 % των αιτηθέντων ποσοτήτων.
Άρθρο 2
Οι αιτήσεις πιστοποιητικών που κατατέθηκαν κατά το μήνα Ιανουάριο 1981 απορρίπτοναι.
Καμία αίτηση πιστοποιητικού δεν δύναται να κατατεθεί μέχρι τις 15 Δεκεμβρίου 1981.
Οι αιτήσεις πιστοποιητικών εξαγωγής για το μήνα Ιανουάριο 1982 δύνανται να κατατεθούν από 16 Δεκεμβρίου 1981.
Άρθρο 3
Ο παρών κανονισμός αρχίζει να ισχύει την 14η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 13 Ιανουαρίου 1981.

Labels: 18
3
17
5